Oficiālais Vēstnesis L 151 , 26/06/1996 Lpp. 0026 - 0029



Komisijas Regula (EK) Nr. 1147/96 (1996. gada 25. jūnijs), ar kuru groza II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1140/96 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā atlieku maksimāli pieļaujamie daudzumi būtu jānosaka tikai pēc tam, kad Veterināro medikamentu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro medikamentu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietoti medikamenti, (izmeklējamie substrāti) un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā propāns, n-butāns, izobutāns, papaverīns, polietilēnglikoli (ar molekulmasu no 200 līdz 10000), polikresulēns, magnijs un tā savienojumi, papaīns un fenols būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, klorsulons un vedaprofēns būtu jāiekļauj Regulas (EEK) Nr. 2377/90 III pielikumā; tā kā pirms šīs regulas stāšanās spēkā būtu jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 25. jūnijā Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 151, 26.6.1996., 6. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- I PIELIKUMS A. Šādi groza II pielikumu: 1. Neorganiskās ķīmiskās vielas "Farmakoloģiski aktīvā(-ās) viela(-as) | Dzīvnieku suga | Citi noteikumi | 1.9.Magnijs | Visas produktīvās sugas | | 1.10.Magnija sulfāts | Visas produktīvās sugas | | 1.11.Magnija hidroksīds | Visas produktīvās sugas | | 1.12.Magnija stearāts | Visas produktīvās sugas | | 1.13.Magnija glutamāts | Visas produktīvās sugas | | 1.14.Magnija orotāts | Visas produktīvās sugas | | 1.15.Magnija alumosilikāts | Visas produktīvās sugas | | 1.16.Magnija oksīds | Visas produktīvās sugas | | 1.17.Magnija karbonāts | Visas produktīvās sugas | | 1.18.Magnija fosfāts | Visas produktīvās sugas | | 1.19.Magnija glicerofosfāts | Visas produktīvās sugas | | 1.20.Magnija aspartāts | Visas produktīvās sugas | | 1.21.Magnija citrāts | Visas produktīvās sugas | | 1.22.Magnija acetāts | Visas produktīvās sugas | | 1.23.Magnija trisilikāts | Visas produktīvās sugas" | | 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | 2.37.Propāns | Visas produktīvās sugas | | 2.38.n-butāns | Visas produktīvās sugas | | 2.39.Izobutāns | Visas produktīvās sugas | | 2.40.Fenols | Visas produktīvās sugas | | 2.41.Papaverīns | Govis | Tikai jaundzimušiem teļiem | 2.42.Polikresulēns | Visas produktīvās sugas | Tikai lokālai lietošanai | 2.43.Papaīns | Visas produktīvās sugas" | | 3. Vielas, ko parasti atzīst par nekaitīgām "Farmakoloģiski aktīvā(-ās) viela(-as) | Dzīvnieku suga | Citi noteikumi | 3.62.Polietilēnglikoli (ar molekulmasu no 200 līdz 10000) | Visas produktīvās sugas" | | B. III pielikumu groza šādi: 1. Pretinfekcijas līdzekļi 1.1. Ķīmijterapeitiskie līdzekļi 1.1.5. Benzolsulfonamīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku līmeņi | Izmeklējamie substrāti | Citi noteikumi | 1.1.5.1.Klorsulons | Klorsulons | Govis | 50 μg/kg | Muskuļi | Atlieku maksimāli pieļaujamo daudzumu pagaidu termiņš beidzas 2000. gada 1. janvārī | 150 μg/kg | Aknas | 400 μg/kg | Nieres" | 5. Pretiekaisuma līdzekļi 5.1. Nesteroīdie pretiekaisuma līdzekļi 5.1.1. Arilpropionskābes atvasinājums "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 5.1.1.1.Vedaprofēns | Vedaprofēns | Zirgi | 100 μg/kg | Aknas | Atlieku maksimāli pieļaujamo daudzumu pagaidu termiņš beidzas 1998. gada 1. janvārī | 1000 μg/kg | Nieres | 50 μg/kg | Muskuļi" | --------------------------------------------------